Type 38 rifle

Type 38 rifle Arisaka (三八式歩兵銃 – Sanpachi-shiki hohējū) er en rifle fra Japan.

Produksjonen startet i 1905, og ca. 3 400 000 rifler ble produsert frem til 1940. Den har sylinderlås og er kamret for 6,5 x 50 mm Arisaka-patronen, som ga lite rekyl når den ble skutt med. Den er 1280 mm lang, og med en 40 cm bajonett (Type 30) ble det litt av en oppgave for japanske soldater å bruke den, da soldatene på den tiden hadde en gjennomsnittshøyde på 160 cm. Pga. svak ammunisjon og lengden valgte den japanske hæren i 1939 å heller approbere Type 99 riflen, som var kortere og brukte kraftigere ammunisjon.

 Varianter 
Type 38 kavalerikarabin – en kortere versjon med 49 cm løp og totallengde på 966 cm, brukt av kavaleriet og styrker som ikke var i frontlinjene.  
Type 38 infanteririfle – med 60 cm løp. 
Type 44 kavaleririfle – bygget på Type 38 design.
Type 97 skarpskyttergevær – bygget på Type 38 design.
Type I – Carcano M91 bygget i Italia i 6,5 x 50 mm Arisaka for Japan fra 1938 til 1939. 60 000 produsert.

Kategori:Repetergeværer
Kategori:Våpen fra første verdenskrig
Kategori:Våpen fra andre verdenskrig
Kategori:Japanske skytevåpen